**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2018 M. RUGSĖJO 14 D. SPRENDIMO NR.** [**5TS-1400**](http://10.103.1.4:49201/aktai/Default.aspx?Id=3&DocId=48939) **„DĖL LAZDIJŲ RAJONO SAVIVALDYBĖS BIUDŽETINIŲ ĮSTAIGŲ DIDŽIAUSIO LEISTINO PAREIGYBIŲ SKAIČIAUS PATVIRTINIMO” PAKEITIMO**

2018 m. gruodžio 19 d. Nr. 34-1564

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir atsižvelgdama į Lazdijų rajono Aštriosios Kirsnos mokyklos 2018-12-17 prašymą Nr. AKM10-151 ,,Prašymas dėl papildomo mokytojo padėjėjo etato steigimo Lazdijų r. Aštriosios Kirsnos mokykloje“, Lazdijų rajono savivaldybės taryba n u s p r e n d ž i a:

1. Pakeisti Lazdijų rajono savivaldybės biudžetinių įstaigų didžiausio leistino pareigybių skaičiaus sąrašą, patvirtintą Lazdijų rajono savivaldybės tarybos 2018 m. rugsėjo 14 d. sprendimu Nr. 5TS- 1400 ,,Dėl Lazdijų rajono savivaldybės biudžetinių įstaigų didžiausio leistino pareigybių skaičiaus patvirtinimo“:

1.1. Pakeisti 1 punktą ir jį išdėstyti taip:

|  |  |  |  |
| --- | --- | --- | --- |
| Eil. Nr. | Švietimo įstaigos pavadinimas | Pareigybių skaičius | Iš jų mokytojų (bendrojo ugdymo) |
| 1. | Lazdijų Motiejaus Gustaičio gimnazija | 106,06 | 59,81\* |

1.2. Pakeisti 5 punktą ir jį išdėstyti taip:

|  |  |  |  |
| --- | --- | --- | --- |
| Eil. Nr. | Švietimo įstaigos pavadinimas | Pareigybių skaičius | Iš jų mokytojų (bendrojo ugdymo) |
| 5. | Lazdijų r. Aštriosios Kirsnos mokykla | 26,72 | 12,24 |

1. Nustatyti, kad šis sprendimas įsigalioja 2019 m. sausio 1 d.
2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Laima Markevičienė

2018-12-19

**LAZDIJŲ RAJON O SAVIVALDYBĖS TARYBOS SPRENDIMO**

**,,DĖL LAZDIJŲ RAJONO SAVIVALDYBĖS TARYBOS 2018 M. RUGSĖJO 14 D. SPRENDIMO NR. 5TS-1400,, DĖL LAZDIJŲ RAJONO SAVIVALDYBĖS BIUDŽETINIŲ ĮSTAIGŲ DIDŽIAUSIO LEISTINO PAREIGYBIŲ SKAIČIAUS PATVIRTINIMO” PAKEITIMO“**

**PROJEKTO AIŠKINAMASIS RAŠTAS**

2018 m gruodžio 19 d.

Lazdijai

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2018 m. rugsėjo 14 d. sprendimo Nr. 5TS-1400 ,,Dėl Lazdijų rajono savivaldybės tarybos biudžetinių įstaigų didžiausio leistino pareigybių skaičiaus patvirtinimo“ pakeitimo“ projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi ir atsižvelgiant Lazdijų rajono Aštriosios Kirsnos mokyklos 2018-12-17 prašymą.

***Šio sprendimo projekto tikslas –*** pakeisti didžiausią leistiną pareigybių skaičių. Nuo 2019 m. sausio 3 d. vienas mokinys, kuriam būtina mokytojo padėjėjo pagalba iš Lazdijų Motiejaus Gustaičio gimnazijos pereina mokytis į Lazdijų r. Aštriosios Kirsnos mokyklą, todėl ir 0,5 mokytojo padėjėjo pareigybės perkeliamą į šią mokyklą.

***Kaip šiuo metu yra sprendžiami projekte aptarti klausimai***­ – šiuo metu įstaigose patvirtintų didžiausio leistino pareigybių skaičiaus nepakanka užtikrinti vykdomų funkcijų, ugdymo proceso ir specialiosios pagalbos vaikui.

***Kokių pozityvių rezultatų laukiama*** – priėmus šį Lazdijų rajono savivaldybės tarybos sprendimą, bus vykdomas kokybiškas darbas su mokiniais ir suteikiama specialioji pagalba vaikui, taip pat, bus užtikrintas kokybiškas biudžetinių įstaigų funkcijų vykdymas.

 ***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto pastabų ir pasiūlymų negauta.

***Sprendimo projektą parengė*** Lazdijų rajono savivaldybės administracijos Finansų skyriaus vedėjos pavaduotoja Laima Markevičienė.

Finansų skyriaus vedėjos Laima Markevičienė